CELEX: 62012CN0167
Language: sk
Date: 2012-04-03 00:00:00
Title: Vec C-167/12: Návrh na začatie prejudiciálneho konania, ktorý podal Employment Tribunal Newcastle upon Tyne (Spojené kráľovstvo) 3. apríla 2012 — C. D./S. T.

30.6.2012   
            
            
               SK
            
            
               Úradný vestník Európskej únie
            
            
               C 194/9
            
         Návrh na začatie prejudiciálneho konania, ktorý podal Employment Tribunal Newcastle upon Tyne (Spojené kráľovstvo) 3. apríla 2012 — C. D./S. T.
   (Vec C-167/12)
   2012/C 194/15
   Jazyk konania: angličtina
   
      Vnútroštátny súd, ktorý podal návrh na začatie prejudiciálneho konania
   
   Employment Tribunal Newcastle upon Tyne
   
      Účastníci konania pred vnútroštátnym súdom
   
   
      Žalobkyňa: C. D.
   
      Žalovaný: S. T.
   
      Prejudiciálne otázky
   
   Vo všetkých nasledujúcich otázkach:
   
               a)
            
            
               Výraz „určená matka, ktorá má dieťa na základe dohody o vynosení dieťaťa,“ odkazuje na situáciu, v ktorej dotknutá určená matka pracuje a sama nikdy nebola tehotná ani predmetné dieťa neporodila.
            
         
               b)
            
            
               Výraz „náhradná matka“ odkazuje na situáciu, v ktorej bola žena tehotná a porodila dieťa pre určenú matku.
               
                           1.
                        
                        
                           Stanovuje článok 1 ods. 1 a/alebo článok 2 písm. c) a/alebo článok 8 ods. 1 a/alebo článok 11 ods. 2 písm. b) smernice 92/85/EHS (1) o tehotných pracovníčkach nárok na materskú dovolenku pre určenú matku, ktorá má dieťa na základe dohody o vynosení dieťaťa?
                        
                     
                           2.
                        
                        
                           Stanovuje smernica 92/85/EHS o tehotných pracovníčkach nárok na materskú dovolenku pre určenú matku, ktorá má dieťa na základe dohody o vynosení dieťaťa, v situácii, keď táto určená matka:
                           
                                       a)
                                    
                                    
                                       môže dieťa po narodení dojčiť a/alebo
                                    
                                 
                                       b)
                                    
                                    
                                       dieťa po narodení dojčí?
                                    
                                 
                     
                           3.
                        
                        
                           Je porušením článku 14 v spojení s článkom 2 ods. 1 písm. a) a/alebo b) a/alebo s článkom 2 ods. 2 písm. c) prepracovanej smernice 2006/54/ES (2) o rovnosti zaobchádzania, keď zamestnávateľ odmietne poskytnúť materskú dovolenku určenej matke, ktorá má dieťa vďaka dohode o vynosení dieťaťa?
                        
                     
                           4.
                        
                        
                           Je z dôvodu vzťahu zamestnankyne k náhradnej matke dieťaťa možným porušením článku 14 v spojení s článkom 2 ods. 1 písm. a) a/alebo b) a/alebo s článkom 2 ods. 2 písm. c) prepracovanej smernice 2006/54/ES o rovnosti zaobchádzania, keď sa odmietne poskytnúť materská dovolenka určenej matke, ktorá má dieťa na základe dohody o vynosení dieťaťa?
                        
                     
                           5.
                        
                        
                           Je z dôvodu vzťahu určenej matky k náhradnej matke dieťaťa možným porušením článku 14 v spojení s článkom 2 ods. 1 písm. a) a/alebo b) a/alebo s článkom 2 ods. 2 písm. c) prepracovanej smernice 2006/54/ES o rovnosti zaobchádzania, keď sa s určenou matkou, ktorá má dieťa vďaka dohode o vynosení dieťaťa, zaobchádza menej priaznivo?
                        
                     
                           6.
                        
                        
                           Je v prípade kladnej odpovede na otázku 4 postavenie určenej matky postačujúce na to, aby mala nárok na materskú dovolenku na základe svojho vzťahu k náhradnej matke dieťaťa?
                        
                     
                           7.
                        
                        
                           V prípade kladnej odpovede na otázky 1, 2, 3 a 4:
                           
                                       7.1
                                    
                                    
                                       je smernica 92/85/EHS o tehotných pracovníčkach z relevantného hľadiska priamo uplatniteľná a
                                    
                                 
                                       7.2
                                    
                                    
                                       je prepracovaná smernica 2006/54/ES o rovnosti zaobchádzania z relevantného hľadiska priamo uplatniteľná?
                                    
                                 
                     
         
      (1)  Smernica Rady 92/85/EHS z 19. októbra 1992 o zavedení opatrení na podporu zlepšenia bezpečnosti a ochrany zdravia pri práci tehotných pracovníčok a pracovníčok krátko po pôrode alebo dojčiacich pracovníčok (desiata samostatná smernica v zmysle článku 16 ods. 1 smernice 89/391/EHS) Ú. v. ES L 348, s. 1; Mim. vyd. 05/002, s. 110.
   
      (2)  Smernica Európskeho parlamentu a Rady 2006/54/ES z 5. júla 2006 o vykonávaní zásady rovnosti príležitostí a rovnakého zaobchádzania s mužmi a ženami vo veciach zamestnanosti a povolania (prepracované znenie) Ú. v. EÚ L 204, s. 23.